«Gorch Fock» (1958)

«Gorch Fock» er et barkrigget skoleskip som tilhører den tyske marine. Hun ble bygget i 1958 og er svært lik forløperen  «Gorch Fock» (1933) som nå er museumsskip. Begge skipene er navngitt etter den tyske forfatteren Gorch Fock.

For å skille de to skipene blir de ofte angitt med byggeår eller med tilleggssifferet 1 eller 2. Disse tilleggene inngår imidlertid ikke i det offisielle skipsnavnet.

Per januar 2011 har skipet tilbakelagt tilsammen 741 106 nautiske mil. Underveis har hun hatt 439 havneanløp i 180 forskjellige havner og besøkt mer enn 60 land på alle kontinenter.Statistische Angaben zur Gorch Fock auf www.marine.de, offizielle Website der Deutschen Marine, gesehen 22. Januar 2011

 Anvendelse 

Alle offiserskadetter og sanitetsoffiserskadetter i den tyske marine får sin utdannelse om bord på utenlandstokt. En fast besetning på 85 personer kan ta hånd om opp til 138 elever.Segelschulschiff GORCH FOCK, auf www.marine.de, abgerufen am 6. Februar 2009. 
Utdannelsen av marinekadetter blir fra 2005 fulgt opp av vitenskapelige metoder.Militärsoziologische Ressortforschung und die Neue Bundeswehr , Sozialwissenschaftliches Institut der Bundeswehr, abgerufen am 6. Februar 2009.

På sin ferd i alle verdensdeler representerer «Gorch Fock» den tyske forbundsrepublikken og dennes marine. Eksempelvis var hun i 1974 det første krigsskip fra Bundesmarine, og dermed også den første styrkeenhet fra Bundeswehr etter den andre verdenskrig, som besøkte et land tilsluttet Warszawapaktlandene ved sitt besøk i Gdańsk.

På grunn av en ulykke på utenlandstokt 156./157. den 7. november 2010, der en 25-årig offiserskadett omkom, er all utdanning ombord på «Gorch Fock» innstilt inntil videre.Segelschulschiff: Sturz aus Takelage – Ausbildung auf „Gorch Fock“ wird ausgesetzt, In: Die Welt vom 19. November 2010, abgerufen am 19. November 2010.

 Historie 
I den nyetablerte Bundesmarine ble det nybygde skoleskipet «Gorch Fock» satt i tjeneste den 17. desember 1958. Hun var, som det tidligere «Gorch Fock» fra Reichsmarine, bygget ved Blohm & Voss. Skipet hører under Marineskole Mürwik med hjemmehavn i Kiel.

«Gorch Fock» er bygget etter de samme tegninger som søsterskipet til den første «Gorch Fock» fra 1933. Hun er dermed noe større enn sin eldre navnesøster. Etter skipskatastrofen med den firemastede barken «Pamir» i 1957 ble sikkerhetsstandardene betydelig forbedret. Det ble store kontroverser i forbindelse med ulykken og det ble nedsatt kommisjoner for å ivareta ferdigstillelse og driftsetting. Det ble blant annet fremsatt kritikk for manglende sikkerhet og en stilte spørsmål ved om seilskip var en tidsmessig riktig skipstype for militær marineutdannelse.

Ved stabelavløpningen den 23. august 1958 ble dåpstalen holdt på lavtysk av Rudolf Kinau, bror til Gorch Fock. Ulli Kinau, datter av Rudolf Kinau, døpte båten. Den 3. august 1959 la «Gorch Fock» ut på sitt første utenlandstokt fra Kiel. I de følgende årene ble skipet kjent over store deler av verden som en ambassadør for Tyskland. I 1964 representerte hun Tyskland under verdensutstillingen i New York. I 1974 deltok hun i en regatta for skværriggere mellom København og Gdynia. Hun ble derved det første krigsskip fra Bundesmarine som besøkte en polsk havn og senere den jugoslaviske havnen Split i 1977. I august 1978 deltok hun i en jubileumsregatta i anledning 200-årsmarkeringen for USA. Her ble hun utropt til vinner da hun lå langt foran sine konkurrenter da regattaen ble avblåst grunnet vindstille.

I 1985 og i 1991 ble det gjennomført diverse ombygninger. I 2000/2001 hadde hun et lengre verftsopphold. I denne tiden ble den norske barken «Statsraad Lehmkuhl» leiet inn som erstatning.

I januar 2011 kom det flere mediaoppslag om mulig sjikanering og seksuelle overgrep blant besetningsmedlemmer ombord på «Gorch Fock».Spiegel Online: Gorch Fock" Ex-Kadetten beklagen Schikane an Bord, abgerufen am 23. Januar 2011.
MSN: Sexueller Missbrauch auf "Gorch Fock"? , abgerufen am 23. Januar 2011.
Bild.de: Marine Rekrutin berichtet von Schikanen, abgerufen am 23. Januar 2011.

Offiserskadetter skal under sterkt psykisk press blitt tvunget til å entre de øverste rærne i riggen. I november 2010 skal dette som følge av en dødsulykke ha ført til mytteri ombord. Ifølge en beretning i den tyske Bundestag skal flere av kadettene ha nektet å entre den 40 meter høye masten etter at en 25-årig kvinnelig kadett hadde omkommet ved fall. Som følge av ordrenekt ble de 73 elevene fløyet tilbake til Tyskland og oppholdet på «Gorch Fock» ble dermed avsluttet. Ifølge nyhetsbyrået AFP skal fire matroser være anklaget for mytteri.BBC News: Germany investigates alleged Gorch Fock mutiny, abgerufen am 21. Januar 2011.
Focus Online: „Gorch Fock“ – Untersuchungsteam kommt nächste Woche, abgerufen am 21. Januar 2011. 

Som følge av dette besluttet den tyske forsvarsministeren Karl-Theodor zu Guttenberg den 21. januar 2011 at alle besetningsmedlemmer skulle tilbakekalles til Tyskland og skipssjefen ble frabeordret. 
Han forbød inntil videre alle nye tokt med skoleskipet etter retur til Tyskland. En kommisjon er nedsatt for å vurdere videre tiltak.DPA, Bild am Sonntag: Guttenberg setzt «Gorch Fock»-Kommandanten ab, abgerufen am 22. Januar 2011.

 Gallionsfigur 
«Gorch Fock» har skiftet gallionsfigur hele fem ganger. Figuren fremstiller en stilisert albatross. To ganger, i 2002 og 2003, er gallionsfiguren tapt under seilas.

 Den første albatrossen var utført i tre. Den falt av etter få år.
 Den neste var også utført i tre. I 1969 ble denne demontert av vektårsaker og er nå i et museum.
 Den tredje var utført i polyester. Den ble ødelagt under demontering mens «Gorch Fock» var til overhaling ved Elsfleth-verftet i 2000-2001.
 Den fjerde var også i polyester. Denne gikk tapt i tung sjøgang om natten den 11. desember 2002 i Den engelske kanal.
 Den femte albatross ble utført i ask av skipsbilledhuggerne Birgit og Claus Hartmann fra Schwanewede. Den 5. desember 2003 mistet «Gorch Fock» igjen sin gallionsfigur i  Biskaya, ca. 100 nautiske mil vest av den franske kysten.
 Den nåværende og sjette albatrossen er utført i karbonfiber.

 Rekorder 
På hjemreise i det 62. utenlandstokt, under kommando av Kapitän zur See Horst Helmut Wind, satte «Gorch Fock» hastighetsrekord. I sjøområdet mellom Den engelske kanal og Nordsjøen i sydvestlig storm den 17.-18. november 1980 tilbakela skipet en distanse på 323 nautiske mil i løpet av 24 timer. Dermed ble den tidligere rekorden for deplasementsseilskip slått med mer enn syv nautisk mil for seilas i disse farvann. Tidvis logget en hastigheter over 17 knop.Guinness rekordbok fra 1982, Ullstein 1982, S. 162 f. 

I en storm ved Florida, med vindhastigheter opp mot 70 knop, ble det oppnådd en hastighet på 18,2 knop. Underveis ble ett av seilene revet i filler og skipet ble navigert ut av tropestormen.Bericht vom 21. Juni 2007 – Ricarda Schönbrodt (Presse- und Informationszentrum Marine), auf www.marine.de

 «Gorch Fock»-sangen 
Siden 1960-årene har skipet hatt sin egen skipssang, som ble komponert av daværende skipssjef Kapitän zur See (kommandør) Hans Freiherr von Stackelberg. To strofer omhandler også de mer negative sider ved utdanningen ombord:

 "Der Bootsmann ist nicht immer angenehm,
 Gefürchtet ist auch mancher Maat,
 Und ist auch ihre Nähe oft recht unbequem,
 Im Herzen ist doch jeder Kamerad!"Text und Audiodatei  „Gorch Fock“-Lied

 Skipssjefer 
 Nr. Navn Tidsrom Grad* AAR**1 Wolfgang Erhardt (1907–1984) desember 1958–juni 1962Kapitän zur See001.–009.2 Hans Engel (1910–2001) juli 1962–september 1965Kapitän zur See010.–019.3 Peter Lohmeyer (1911–2002) oktober 1965–desember 1968Kapitän zur See020.–030.4 Ernst von Witzendorff (1916–1999) januar 1969–september 1972Kapitän zur See031.–040.5 Hans Freiherr von Stackelberg (f. 1924) oktober 1972–mars 1978Kapitän zur See041.–053.6 Horst-Helmut Wind (1927–2009) april 1978–mars 1982Kapitän zur See054.–064.7 Nickels Peter Hinrichsen (f. 1939) april 1982–mars 1986Kapitän zur See065.–075.8 Immo von Schnurbein (f. 1938) april 1986–desember 1992Kapitän zur See076.–095.9 Thomas-Georg Hering (f. 1943) januar 1993–september 1997Kapitän zur See096.–108.10 John Schamong (f. 1951) september 1997–august 2001Kapitän zur See111.–120.11 Michael Brühn (f. 1955) august 2001–februar 2006Kapitän zur See127.–143.12 Norbert Schatz (f. 1957) februar 2006-januar 2011Kapitän zur See146.–157.
* Disse offiserene oppnådde sin høyeste rang som skipsjef ombord på «Gorch Fock».
** «Gorch Fock» seilte på utdanningstokt utenlands med disse skipssjefene.Manfred Ohde: „Segelschulschiff Gorch Fock“. Verlag Pietsch, Stuttgart 2008

 Vennskapsskip 
 «Gorch Fock» (I), 1933 skoleskip (Tall Ship Friends)
 «Eagle», 1936–1946 tidligere «Horst Wessel», skoleskip i Coast Guard i USA
 «Sagres», 1938–1948 tidligere «Albert Leo Schlageter», portugisisk skoleskip
 «Mircea», rumensk skoleskip
 «Herbert Norkus», sank som holk i 1947 i Skagerrak

 Ulykker 
 Den 1. april 1959 omkom en Oberleutnant zur See.
 På det tolvte toktet falt en Obergefreiter fra stormasten den 9. mai 1963 i havnen Puerto de la Luz i Las Palmas på Gran Canaria.
 17. september 1998 omkom en offiserskadett under seilas nordvest for Skagen etter et fall fra på babord side av stormerset fra en høyde på tolv meter.
 I mai 2002 døde en 19-årig soldat under seilas sydøst for Island etter et fall fra stormasten.
 Natten den 4. september 2008 falt en 18-årig offiserskadett overbord under seilas nær øya Norderney og druknet. Den omkomne ble funnet av et fiskerioppsynsskip elleve dager senere ca. 65 nautiske mil nordvest for Helgoland.Obduktionsergebnis: „Gorch Fock“-Kadettin ist ertrunken von Jörg Diehl, In: Spiegel online am 16. September 2008, abgerufen am 19. September 2008 Als Unfallursache wurde Ausrutschen festgestellt.FOCUS 16/2010, S. 51
 Under havneopphold i Salvador da Bahia i Brasil døde en 25-årig kvinnelig underoffiser og offiserskadett den 7. november 2010. Hun falt fra stormasten noe under nedre merserå under entreøvelser i riggen på babord side fra en høyde på 27 m.Tödlicher Unfall: Soldatin stürzt auf „Gorch Fock“ aus der Takelage, In: Spiegel online am 8. November 2010, abgerufen am 8. November 2010Unfall auf der GORCH FOCK, Presse- und Informationszentrum Marine, auf www.marine.de am 8. November 2010. Kadetten hadde embarkert så sent som den 5. november 2010, to dager før ulykken.

 Kunstnerisk gjengivelse 
Et stikk av «Gorch Fock» (1958) pryder baksiden av 10-DM-sedler i serie 3 fra 1963, som ble fremstilt i flere millioner eksemplarer. Dermed er «Gorche Fock» kanskje det mest avbildede seilskip i verden. Til 50-årsjubileet for stabelavløpningen i 2008 utgav Forbundsrepublikken Tyskland et frimerke og en 10 euro minnemynt i sølv.

 Billedgalleri 

 Referanser 

 Litteratur 
 Hans Freiherr von Stackelberg, Rahsegler im Rennen – Reisen und Regatten der Gorch Fock, 2. erweiterte Auflage, Musterschmidt, Göttingen, 1974.
 Frank Grube, Gerhard Richter: Das große Buch der Gorch Fock, Edition Maritim, Hamburg, 1998; ISBN 3-922117-06-6.
 Rudolf Titzck, Nickels Peter Hinrichsen, Fritz Brustat-Naval: Segelschulschiff Gorch Fock, Koehler, Herford, 1985; ISBN 3-7822-0375-5.
 Otmar Schäuffelen: Die letzten großen Segelschiffe, 10. Aufl. Delius-Klasing, Bielefeld, 2002, ISBN 3-7688-0483-6.
 Hans Freiherr von Stackelberg, Im Kielwasser der Gorch Fock, 3. Aufl. Koehler, Hamburg, 2000; ISBN 3-7822-0797-1.

 Eksterne lenker 


 Das Segelschulschiff Gorch Fock der Deutschen Marine
 Informationen über die Gorch Fock II
 Homepage der Besatzung
 Sonderseite der Marine zum Jubiläum
 50 Jahre Gorch Fock (einestages – Zeitgeschichten auf spiegel-online)
 Schikanen auf der „Gorch Fock“ Opptak fra ARDs Nachtmagazin, 00:15 Uhr [Heimke Burkhardt, NDR]

Kategori:Skoleskip
Kategori:Skip bygget i Tyskland
Kategori:Skip fra 1958
Kategori:Barker
Kategori:Tyske skip
Kategori:Artikler i sjøfart-prosjektet